EELNÕU 2018/72

								KOMISJONID:

eelarve- ja arengu-		
haridus-	JK	
kultuuri- 	X	
majandus-		
revisjoni-		
sotsiaal- 	X	

VILJANDI LINNAVOLIKOGU

MÄÄRUS

26. aprill 2018   nr

Viljandi Linnavolikogu 27.11.2014 määruse nr 46
„Vanema poolt kaetava õppekulu suuruse kehtestamine 
Viljandi linna koolieelses lasteasutuses“ täiendamine

Määrus kehtestatakse kohaliku omavalitsuse korralduse seaduse § 22 lõike 1 punkti 5, Eesti Vabariigi põhiseaduse § 28 ja koolieelse lasteasutuse seaduse § 27 lõike 3 ja 4 alusel.

§ 1. Täiendada Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ §-i 1 ja lisada lõige 4 järgnevas sõnastuses:

„(4) Vanemal on õigus taotleda õppekulu maksmise vabastust, kui lasteaia pidaja tegevusest tulenevalt ei saa selle lasteaia teenust, mille nimekirjas laps on, ajutiselt kasutada (sh suuremahulised hoone renoveerimised) ja vanem ei kasuta lasteaia pidaja poolt pakutud asendusteenust. Vabastamise tingimused ja korra kehtestab Viljandi Linnavalitsus.“

§ 2. Muuta Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ § 1 ja muuta lõige 4 lõikeks 5.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Marika Aaso, Tiivi Tiido
Esitatud: 03.04.2018
Esitaja: Viljandi Linnavalitsus			Ettekandja: Janika Gedvil
Lk arv: 2
Hääletamine: koosseisu häälteenamus

Seletuskiri
Viljandi Linnavolikogu 27.11.2014 määruse nr 46
„Vanema poolt kaetava õppekulu suuruse kehtestamine 
Viljandi linna koolieelses lasteasutuses“ täiendamine

Eelnõuga täiendatakse linnavolikogu määrust, mille alusel lapsevanemad tasuvad lasteaia õppekulu.

Vastavalt koolieelse lasteasutuse seaduse § 27 lõikele 4 on vanemate kaetava õppekulu määra kehtestamine valla- või linnavolikogu pädevuses.

Lähiajal on linnal plaanis suuremahulised renoveerimistööd lasteaedade hoonetes. Sellega seoses on teatud ajaperioodidel lasteaiahoonete kasutamine  häiritud või võimatu. Samas on kehtiva määruse alusel lapsevanemal õppekulu tasumise vabastus ainult ühel kuul aastas, kui lasteaiakohta ei kasutata.

Eelnõu alusel luuakse võimalus taotleda õppetasu maksmisest vabastust, kui lasteaia pidaja ehk Viljandi linna tegevusest tulenevalt ei saa selle lasteaia teenust, mille nimekirjas laps on, ajutiselt kasutada (sh suuremahulised hoone renoveerimised) ja vanem ei kasuta lasteaia pidaja poolt pakutud asendusteenust. 

Eelnõu annab lastevanemale perioodil, mil pole võimalik kasutada oma lasteaia teenust lasteaia pidajast tulenevatest põhjustest, võimaluse taotleda sellel perioodil õppekulu maksmisest vabastust ja korraldada lapsele hoid muul endale ning lapsele sobivamal moel. 

Vabastamise täpsemad tingimused ja korra kehtestab Viljandi Linnavalitsus (sh vabastamise võimalik ajavahemik, asendusteenuste kasutamise võimalused ja õppetasust vabastamise taotluse vorm).

Eelnõus kajastatud muudatuse tulemusena võib linnaeelarvesse jääda laekumata õppetasu tulu, samas vähenevad vabastuse perioodil linnal kulud seoses õppetasu maksmisest vabastatud lastele lasteaiateenuse mittepakkumisega. Täpset mõju linnaeelarvele ei ole võimalik prognoosida.

(allkirjastatud digitaalselt)
Tiivi Tiido
haridus- ja kultuuriameti juhataja

(allkirjastatud digitaalselt)
Marika Aaso
rahandusameti juhataja